b'\n_START_ARTICLE_\nPat Jennings\n_START_SECTION_\nNewry Town & Watford\n_START_PARAGRAPH_\nHral za Shamrock Rovers do 18 rokov u\xc5\xbe vo veku 11 rokov. V 16 rokoch sa vr\xc3\xa1til sp\xc3\xa4\xc5\xa5 do svojho rodn\xc3\xa9ho mesta, do t\xc3\xadmu Newry Town, s ktor\xc3\xbdm dokonca aj vyhral poh\xc3\xa1r juniorov.\n_START_SECTION_\nTottenham Hotspur\n_START_PARAGRAPH_\nJennings tu str\xc3\xa1vil 13 rokov, ke\xc4\x8f odohral 472 ligov\xc3\xbdch z\xc3\xa1pasov a 591 vo v\xc5\xa1etk\xc3\xbdch s\xc3\xba\xc5\xa5a\xc5\xbeiach. So Spurs vyhral v roku 1967 FA Cup, Anglick\xc3\xba ligu v rokoch 1971 a 1973, a Poh\xc3\xa1r UEFA v roku 1972. Patovi sa podarilo dokonca da\xc5\xa5 g\xc3\xb3l z vlastnej polovice ihriska proti Manchesteru United v FA Cupe. V roku 1973 ho asoci\xc3\xa1cia novin\xc3\xa1rov menovala ako futbalistu roka.\n_START_SECTION_\nArsenal\n_START_PARAGRAPH_\nV auguste 1977, prest\xc3\xbapil k najv\xc3\xa4\xc4\x8d\xc5\xa1iemu rivalovi Tottenhamu, do Arsenalu. Spurs sa domnievali \xc5\xbee to urobil kv\xc3\xb4li tomu, \xc5\xbee sa bl\xc3\xad\xc5\xbeil jeho koniec futbalovej kari\xc3\xa9ry, no opak bol pravdou. V Arsenale str\xc3\xa1vil 8 rokov. Pomohol mu dosta\xc5\xa5 sa trikr\xc3\xa1t do fin\xc3\xa1le FA Cupu v rokoch 1978, 1979, 1980 a v tom istom roku do Poh\xc3\xa1ra UEFA. Ale, Arsenal vyhral len vo fin\xc3\xa1le FA Cupu v roku 1979 nad Manchestrom United. Pat celkovo odohral 327 z\xc3\xa1pasov za Arsenal. D\xc5\x88a 26. febru\xc3\xa1ra 1983 dosiahol v\xc3\xbdznamn\xc3\xbd m\xc3\xad\xc4\xbenik a to 1000 odohran\xc3\xbdch z\xc3\xa1pasov v najvy\xc5\xa1\xc5\xa1ej lige proti West Bromwich Albion, ktor\xc3\xbd skon\xc4\x8dil rem\xc3\xadzou 0\xc2\xa0\xe2\x80\x93\xc2\xa00.\n_START_SECTION_\nReprezenta\xc4\x8dn\xc3\xa1 kari\xc3\xa9ra\n_START_PARAGRAPH_\nJennings debutoval za reprezent\xc3\xa1ciu Severn\xc3\xa9ho \xc3\x8drska u\xc5\xbe ako 18 ro\xc4\x8dn\xc3\xbd, pokia\xc4\xbe hr\xc3\xa1val za Watford. Bol to z\xc3\xa1pas hran\xc3\xbd 15. apr\xc3\xadla 1964 proti Walesu, ktor\xc3\xbd vyhral 3\xc2\xa0\xe2\x80\x93\xc2\xa02. Pat odohral svoj posledn\xc3\xbd z\xc3\xa1pas na MS 1986, vo veku 41 rokov, ke\xc4\x8f bol v\xc3\xb4bec najstar\xc5\xa1\xc3\xad hr\xc3\xa1\xc4\x8d na majstrovstv\xc3\xa1ch sveta.'